Komission asetus (EY) N:o 2745/94, annettu 10 päivänä marraskuuta 1994, ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta annetun asetuksen (ETY) N:o 1866/90 muuttamisesta



Virallinen lehti nro L 290 , 11/11/1994 s. 0004 - 0005

Suomenk. erityispainos Alue 3 Nide 62 s. 0210

Ruotsink. erityispainos Alue 3 Nide 62 s. 0210



KOMISSION ASETUS (EY) N:o 2745/94, annettu 10 päivänä marraskuuta 1994, ecun käyttöön liittyvistä yksityiskohtaisista säännöistä talousarvion toteuttamisessa rakennerahastojen osalta annetun asetuksen (ETY) N:o 1866/90 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon asetuksen (ETY) N:o 2052/88 täytäntöönpanosta rakennerahastojen toiminnan yhteensovittamisen osalta toisaalta keskenään ja toisaalta Euroopan investointipankin toiminnan ja muiden rahoitusvälineiden kanssa 19 päivänä joulukuuta 1988 annetun neuvoston asetuksen (ETY) N:o 4253/88(1), sellaisena kuin se on muutettuna asetuksella (ETY) N:o 2082/93(2), ja erityisesti sen 22 artiklan, sekä katsoo, että neuvoston asetuksen (ETY) N:o 2328/91(3), sellaisena kuin se on viimeksi muutettuna komission asetuksella (EY) N:o 2631/94(4), 31 artiklassa säädetään monivuotisten kustannusarvioiden laatimisesta rakennetavoitteeseen 5 a kuuluvien tiettyjen toimenpiteiden mukaisesti, on näin ollen tärkeää täydentää komission asetuksen (ETY) N:o 1866/90(5), sellaisena kuin se on muutettuna asetuksella (EY) N:o 402/94(6), säännöksiä, jotta varmistetaan koko sille jaksolle vahvistetun yhteisön tuen osalta, joka koskee asetuksen (ETY) N:o 2328/91 31 artiklan 1 kohdassa tarkoitettuihin asetuksiin kuuluvia toimia varten tehtyihin kustannusarvioihin liittyviä päätöksiä, että niiden määrät ja niiden vuosittainen jakautuminen määritellään ecuina kunkin päätöksentekovuoden hinnoilla, ja ne sidotaan rakennerahastoissa käytettyyn indeksiin, ja tässä asetuksessa säädetyt toimenpiteet ovat maatalouden rakenteita ja maaseudun kehittämistä käsittelevän komitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 1866/90 2 artikla seuraavasti. "2 artikla "Yhteisön tukikehysten", "yhtenäisen suunnitteluasiakirjan", "yhteisön aloitteissa" esitettyjen ehdotusten ja yhteisön rakenteellisten tukitoimenpiteiden vahvistaminen "asetuksen (ETY) N:o 2328/91 31 artiklan 1 kohdassa säädettyjä toimia varten" Yhteisön tukikehysten ja yhtenäisen suunnitteluasiakirjan rahoitussuunnitelmat vahvistetaan ecuissa, ja niitä ei ole sidottu indeksiin, jollei toisesta alakohdasta muuta johdu. Komission päätöksissä, joissa hyväksytään: - yhteisön tukikehykset, - yhtenäinen suunnitteluasiakirja, - kustannusarviot toimia varten, jotka perustuvat asetuksen (ETY) N:o 2328/91 31 artiklan 1 kohdassa tarkoitettuihin asetuksiin sekä jäsenvaltioille yhteisön aloitteita tarjoavissa päätöksissä, koko jaksolle päätetyn yhteisön tuen määrä ja sen vuosittainen jakautuminen määritellään ecuina kunkin päätöksentekovuoden hinnoilla ja ne sidotaan indeksiin." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 10 päivänä marraskuuta 1994. Komission puolesta René STEICHEN Komission jäsen (1) EYVL N:o L 374, 31.12.1988, s. 1 (2) EYVL N:o L 193, 31.7.1993, s. 20 (3) EYVL N:o L 218, 6.8.1991, s. 1 (4) EYVL N:o L 280, 29.10.1994, s. 41 (5) EYVL N:o L 170, 3.7.1990, s. 36 (6) EYVL N:o L 54, 25.2.1994, s. 9